**Ruth McCormick** (født **Hanna,** også kjent som **Ruth Hanna McCormick Simms**; 1880, død 1944) var en amerikansk politiker, aktivist og forlegger. Hun satt i Representantenes hus i en pariode for at-large-distriktet i Illinois i 1928. Hun valgte å ikke stille til gjenvalg og heller stille til valg til senatet for Illinois. Hun slo den sittende senatoren Charles S. Deneen i Republikanernes nominasjonsvalg og ble den første kvinnelige senatorkandidaten for et av de store partiene, men tapte i valget. Et tiår senere ble hun den første kvinnen til å lede en valgkamp for presidentvalget, men hennes kandidat Thomas E. Dewey endte ikke opp med å bli partiets nominasjon.

Politikk spilte en rolle i McCormicks liv fra en tidlig alder. Hun var datter av Mark Hanna, en senator og politiker som spilte en viktig rolle i presidentvalget til William McKinley. McCormick lærte politikk gjennom å observere faren, og brukte det hun lærte for å kjempe for saker som kvinners stemmerett og bedre arbeidsmuligheter for kvinner. McCormick spilte en viktig rolle i vedtaket av en stemmerettslov i Illinois i 1913 som lot kvinner stemme i kommunale valg og presidentvalg. Hun giftet seg også med to politikere, først senator Medill McCormick og etter hans bortgang, kongressmannen Albert Gallatin Simms. McCormick hadde bakgrunnen, pågangsmotet og publisiteten til å bygge en karriere på mulighetene for kvinner i politikk. Som talsperson for stemmerett og republikanerne gjorde hun politisk aktivisme attraktivt for kvinner.

McCormick er ikke kun husket for politikk. Gjennom livet var hun interessert i jordbruk. Hun opprettet og driftet rancher i Illinois, New Mexico og Colorado. Hun eide også flere aviser, og grunnla Rockford Consolidated Newspapers i Rockford i Illinois.

Tidlig liv og familie
---------------------

Ruth Hanna ble født 27. mars 1880 i Cleveland i Ohio. Hun var det tredje barnet til forretningsmann og Republikaneren Mark Hanna og Charlotte Augusta Hanna (født Rhodes). Moren kom fra en familie som hadde blitt rik på kull og jern i Vermont. Hun begynte med ponniridning etter at faren gav henne en ponni i gave da hun var fem år. Istedenfor å ri sidelengs som de fleste jenter på den tiden, valgte Hanna å ri på samme måte som guttene, med en fot på hver side av hesten. Hun gikk på Hathaway Brown School i Cleveland, The Masters School i Dobbs Ferry i New York og Miss Porter's School i Farmington i Connecticut.

Tegning av Ruth Hanna, publisert i 1896
Hannas far var en god venn og politisk alliert med Ohios guvernør, William McKinley, og hun lyttet ofte på de to når de diskuterte politikk. I 1896 reise Hanna rundt i landet med faren som en del av valgkampen til presidentkandidaten McKinley, samtidig som faren selv stilte i senatorvalget. De besøkte blant annet Dakota, hvor Hanna måtte holde en tale på vegne av faren da han var syk, og Thomasville i Georgia, hvor hun for første gang møtte sin fremtidige ektemann, Joseph «Medill» McCormick. Både McKinley og Hannas fedre vant valgene de stilte i, og Hannas far fikk kallenavnet «the President Maker».

Innen hun var 16 år var Hanna blitt en god rytter som aldri gikk i kjole. Hun ble beskrevet som en fri sjel. Hun spilte et puss på McKinley-familien hvor hun latet som at hun hadde drept en «wildcat», som førte til at det ble rapportert at hun var en god jeger.

Etter high school flyttet Hanna til Washington, D.C. for å jobbe som sekretær for faren, som da representerte Ohio i senatet. Arbeidsoppgavene inkluderte å ta notater fra galleriet i senatet. Faren arrangerte politiske frokoster i hjemmet deres i Washington, D.C. hvor Hanna minglet med den politiske liten, inkludert presidentene McKinley og Theodore Roosevelt. Hun var godt kjent i de sosiale sirklene i Cleveland, Washington, D.C. og Chicago. Selv om hun kom fra en velstående familie hadde Hanna ikke problemer med å få venner utenfor sin klasse.

I 1902 ble Hanna forlovet med Medill McCormick. Paret giftet seg 10. juni 1903, hvor blant annet president Roosevelt var en av gjestene. I likhet med Hanna kom Medill fra en familie med gode forbindelser. Bestefaren Joseph Medill grunnla *Chicago Tribune*, som fortsatt var eid av familien. Hanna og Medill fikk tre barn: Katrina (født 1913), John Medill (født 1916) og Ruth «Bazy» (født 1921).

Tidlig karriere
---------------

Ruth Hanna McCormick flyttet til Chicago etter bryllupet, hvor Medill i en kort periode jobbet som forlegge for *Chicago Tribune*. McCormick fikk også en stilling i avisen. McCormickene var et velstående par,:190 som ble enda rikere da McCormicks far døde under et år etter bryllupet og gjorde henne til en av hovedarvingene av farens formue på over $3 millioner (tilsvarende rundt $98 millioner i 2022).:190 Til tross for parets formue bodde de i University of Chicago Settlement, hvor McCormick ble introdusert til flere kvinner i arbeiderklassen og fikk et innblikk i problemene de møtte i hverdagen. Mens de bodde i Chicago eide McCormick en melkegård som forsynte lokalmiljøet med frisk melk.

Ruth Hanna McCormick (venstre) og Alice Roosevelt Longworth utenfor Mercy Hospital i 1912
Innen 1908 hadde McCormick blitt et medlem av Women's Welfare Committee, en organisasjon som hjalp arbeidere. Hun var også et aktivt medlem av Women's City Club of Chicago, en gruppe som jobbet for å overbevise lovgivere til å vedta lovforslag som skulle hjelpe kvinner, men mente at kvinners problemer ble ignorert ettersom de ikke hadde stemmerett. Denne observasjonen førte til at McCormick ble en suffragist. I 1911 bodde paret i Frankrike og Storbritannia, hvor de studerte europeisk politikk. Da de flyttet tilbake til USA meldte McCormick seg i 1912 inn i Det progressive parti. Hun hadde over lengre tid støttet partiets leder, Theodore Roosevelt, og mente at avgjørelsen stemte i tråd med farens prinsipper til tross for at han hadde vært en hardbarka republikaner. Ektemannen ble også med i Det progressive parti, og vant et sete i Illinois’ generalforsamling samme år. McCormick jobbet som styreleder for kvinnevelferdsseksjonen av National Civil Federation.

### Suffragist

Ruth Hanna McCormick, 1914
Sammen med Grace Wilbur Trout fikk McCormick lovfestet stemmerett for kvinner i kommunale valg og presidentvalg i Illinois. Suffragister i Illinois kjempet for begrenset stemmerett da det måtte avholdes en folkeavstemning for full stemmerett, som aktivistene mente de trolig ikke kom til å få gjennom. Illinois hadde flere ganger fått lignende lovforslag gjennom ett av kamrene i generalforsamlingen, men aldri fått gjennomslag i begge. McCormick tok i bruk teknikker hun lærte fra sin far for å utvikle en kampanje som la press på alle medlemmene i generalforsamlingen. Trout, McCormick og deres allierte møtte hver eneste lovgiver og var tilstede i generalforsamlingen hver eneste dag gjennom 1913-økten frem til forslaget ble vedtatt i begge kamrene. Guvernør Edward F. Dunne signerte forslaget den 26. juni 1913, og gav en av pennene som ble brukt til McCormick. Etter signeringen fikk over en million kvinner stemmerett, som førte til en dobling av det totale antallet kvinner med stemmerett i hele landet.

Reklame for filmen Your Girl and Mine, 1914
McCormick var en aktiv forkjemper for stemmerett frem til den 19. tilleggsbestemmelsen til USAs grunnlov ble ratifisert. I 1913 ble hun styreleder for kongresskomiteen for National American Woman Suffrage Association (NAWSA). Hun tok over etter Alice Paul, som stiftet Congressional Union, en separat nasjonal organisasjon for lik stemmerett. I den nye stillingen måtte McCormick flytte fra Illinois til Washington, D.C. hvor hun grunnla et nytt hovedkvarter for komiteen. Hennes oppgave var å få flere kandidater som var for kvinner stemmerett valgt inn på delstatsnivå. Som for komiteen produserte McCormick og Lewis J. Selznick fra World Film Corporation melodramaet *Your Girl and Mine* i et forsøk på å få økt støtte for suffragistene.:431–43 Filmen ble aldri populær til tross for gode anmeldelser fra datidens filmanmeldere, ettersom distribusjonsavtalen mellom NAWSA og World Film Corporation falt gjennom ikke lenge etter premieren i 1914 og filmen deretter kun ble vist av privatpersoner.:433–44 Samme år viste McCormick solidaritet med fargede aktivister. Hun marsjerte sammen med Irene McCoy Gaines i en suffragistparade i Washington, D.C. ett år etter at NAWSA hadde insistert på at fargede kvinner skulle marsjere alene.:190–91 Som leder for kampanjekomiteen donerte McCormick en elefant i gull, som ble smeltet ned for å finansiere suffragister i flere delstater. Elefanten hadde vært en gave fra flere medlemmer av Republican National Committee (RNC) som en takk for at McCormick hadde reist landet rundt i forbindelse med McKinleys valgkamp.

### Tilbake til Republikanerne

Ruth Hanna McCormick, styreleder i Republican Women's National Executive Committee under Republican National Conference, 22-23. mai 1919 i Washington, D.C.
Medill satt i Representantenes hus i en periode før han representerte Illinois i senatet fra 1918 av. McCormick var svært involvert i ektemannens politiske karriere, og han takket henne ofte for sin suksess. I 1918 ble McCormick styreleder for den første kvinnelige ledergruppen i RNC. Som leder pønsket hun ut en plan for å få kvinner til å bli mer aktive i det republikanske partiet på landsbasis. Hun måtte trekke seg fra stillingen etter mindre enn et år på grunn av helseproblemer. McCormick ble deretter associate member i RNC, en stilling hun holdt på fra 1919 til 1924. I 1924 ble hun den første valgte nasjonale komitékvinnen fra Illinois, og tjente i den kapasiteten frem til 1928.

Utenom politikken drev McCormick en gård på omtrent 6 000 dekar i Illinois. Gården, som lå i Byron i Illinois, var en melkegård som klarte å holde seg åpen til tross for at lignende gårder måtte avvikles for å ikke være innbringende. McCormick og barna tilbrakte sommermånedene på gården.

Medill tapte mot Charles S. Deneen i republikanernes nominasjonsvalg i 1924. Noen måneder senere, den 25. februar 1925, døde Medill. Selv om det ikke ble rapportert på den tiden, ble dødsfallet antatt å være selvmord. En av årsakene til selvmordet var nederlaget i valget i 1924. Medill hadde reist tilbake til Washington, D.C. bare dager før han døde, og McCormick ble igjen for å tilbringe tid med sin gode venninne Alice Roosevelt Longworth etter at Longworth hadde født sitt første barn. I sorgen vurderte McCormick selv å trekke seg fra politikken, men Longworth overbeviste henne om å fortsette.

To måneder etter Medills bortgang tok McCormick en lederstilling med Woman's World's Fair og satt i styret. Arrangementets hovedmål var å demonstrere fremskritt for kvinner. McCormick rekrutterte blant annet president Calvin Coolidge og førstedamen Grace Coolidge til å delta under åpningen.

Kongresskarriere
----------------

McCormick var overbevist om at ektemannen hadde tapt nominasjonsvalget fordi republikanske kvinner ikke var involvert i politikken. Hun begynte å organisere republikanske kvinner, og stiftet en Republican Women's Clubs i 90 av Illinois’ 102 fylker. McCormick brukte denne nylig mobiliserte velgergruppen da hun i 1928 stilte i et kompetitivt nominasjonsvalg for ett av Illinois’ at-large-seter. Hun vant førsteplass i nominasjonsvalget i april 1928 over syv andre kandidater, inkludert to sittende kongressrepresentanter, og vant en av republikanernes to nominasjoner. I november 1928 vant McCormick førsteplass i kongressvalget med 1 711 651 stemmer. Hun hadde en større andel stemmer enn noen andre republikanere som stilte i Illinois, bortsett fra presidentkandidaten Herbert Hoover, og var større enn alle de andre i representantenes hus det året. McCormick var en av åtte kvinner i den 71. amerikanske kongress, og en av tre kvinner som ble valgt for første gang. Innen hun gikk inn i kongressen hadde McCormick allerede fått på seg et rykte for å være en god politiker etter å ha jobbet med ektemannen i flere år, og for å kunne navigere mellom de forskjellige grupperingene i Illinois’ politiske sfære.

I kongressen ble McCormick utnevnt til House Committee on Naval Affairs. Hun var den første kvinnen med en plass i en innflytelsesrik komite.:86 Selv hum ikke ble plassert i jordbrukskomiteen til tross for hennes omfattende kunnskap om jordbruk, la hun frem lovforslag som skulle hindre overproduksjon på gårder.:86 McCormick jobbet også for å sikre at Oscar DePriest, som representerte Illinois’ første kongressdistrikt, fikk sitt sete i kongressen til tross for klager fra personer som ville hindre en afrikanskamerikaner å representere Illinois i kongressen.:203 Hun støttet et endringsforslag til Census and Reapportionment Bill som skulle sikre at den 14. tilleggsbestemmelsen til USAs grunnlov ble oppretthold ved å telle med individer uten stemmerett i folketellingen.:203–04 Hun hjalp også velgere som var veteraner etter den spansk-amerikanske krigen som hadde problemer med pensjonsutbetalinger.:86

Ruth Hanna McCormick som leser for barn, 1929
### Senatorvalget i 1930

I september 1929 annonserte McCormick planer om å stille i senatorvalget mot den sittende republikaneren Charles S. Deneen, som vant plassen over hennes ektemann i 1924. Hun prøvde å sikre nominasjonen på et punkt hvor en kvinne aldri hadde blitt valgt til senatet. Innen oktober hadde McCormick reist tilbake til Illinois, hvor hun besøkte de forskjellige fylkene for å sanke støtte, hvor Deneen ikke kunne forlate Washington, D.C. ettersom han var opptatt i senatet. Ettersom hun var gårdseier i Illinois fikk McCormick støtte fra andre bønder i delstaten, især fra de sørlige delene. McCormick fokuserte også på sin kritikk mot den internasjonale domstolen i valgkampen. I republikanernse nominasjonsvalg i 1930 slo hun Deneen med 51 % av stemmene mot Deneens 35 %, og ble den første kvinnelige senatornominasjonen fra ett av de store partiene. Seieren viste at McCormick hadde omfattende støtte i hele delstaten, inkludert overraskende popularitet i Chicago hvor hun også hadde fått støtte fra borgermester William Hale Thompson, som så på Deneen som en rival. McCormick avslørte senere at hun hadde brukt $252 572 av sine egne penger på valgkampen (omtrent $4,5 millioner i 2022), og at hun hadde fått økonomisk støtte fra slektninger.

I valget var McCormicks motstander demokratenes nominasjon og tidligere senator J. Hamilton Lewis. Lewis hadde tapt plassen til Medill i 1918. William Thompson, som hadde støttet McCormick i nominasjonsvalget, støttet istedenfor Lewis i senatorvalget.:198 Et av konfliktområdene var alkoholforbudet, som McCormick støttet og Lewis kjempet mot. Noen av de som støttet forbudet mente derimot at McCormick ikke støttet saken nok, og valgte heller å støtte den partiløse kandidaten Lottie Holman O'Neill. Den høye prislappen på McCormicks valgkamp for nominasjonsvalget var også noe hun ble angrepet for. Lewis anklaget henne for å forsøke å kjøpe seg inn i senatet.:198 Lewis valgte også å ikke bruke navnet til McCormick, og refererte heller til henne som «den kvinnelige kandidaten».:189 McCormick nektet å bruke sitt kjønn i valgkampen og refererte til kjønnsforskjeller som et personlighetsproblem, og insisterte på at politisk tilknytning betød mer i valget.:201 1930 var dessverre et nedgangsår for republikanske kandidater etter børskrakket i 1929. McCormick tapte valget, med 31 % av stemmene mot Deneens 64 %.:198 Hennes kongressperiode endte den 3. mars 1931.

Senere liv
----------

I 1930 kjøpte McCormick opp alle de tre avisene i Rockford i Illinois. Hun stiftet deretter Rockford Consolidated Newspapers som forlegger for *Rockford Register-Republic* og *Rockford Morning Star*. Etter kongressen bodde McCormick i Colorado Springs i Colorado. Hennes to yngste barn gikk på skole der mens den eldste, Katrina, gikk på Columbia University. Den 9. mars 1932 giftet hun seg med politikeren Albert G. Simms fra New Mexico, som hun møtte da de begge satt i kongressen. Simms hadde tapt et gjenvalg i 1930 og bodde i Albuquerque.

Etter bryllupet flyttet McCormick og Simms til Los Poblanos, en ranch på rundt 3 200 dekar i Albuquerque. McCormick ansatte John Gaw Meem for å bygge på ranchen, og bygde senere La Quinta Cultural Center, som inkluderte et bibliotek, ballrom, kunstgalleri og svømmebasseng. Sammen var Simms og McCormick ett av de rikeste parene i New Mexico, og de brukte formuen til flere veldedige formål.:1664 I 1932 stiftet de Sandia School og i 1938 åpnet de Manzano Day School.:1664 McCormick var den andre presidenten for Albuquerque Little Theatre.:1672

McCormick forble aktiv innen det republikanske parti. Hun ble den første kvinnen til å være styreleder for en konvensjonsdelegasjon da hun ledet New Mexicos delegation til Republican National Convention i 1936. I 1937 solgte hun melkegården i Illinois og kjøpte en ranch for kveg og sauer i Colorado på rundt 1 million dekar.:87 I juni 1938 ble sønnen John Medill meldt savnet etter å ha reist på en fjellklatretur med en venn i Sandia Mountains. Etter flere dager ble liket hans funnet i fjellene. Ikke lenge etter pådro McCormick seg et hoftebrudd, som begrenset hvor aktiv hun kunne være.

Åtte år etter hun gikk ut av kongressen annonserte McCormick at hun var tilbake i politikken i forkant av presidentvalget i 1940. Hun var en av de som ledet Thomas Deweys valgkamp i 1940, og ble med det den første kvinnen til å lede en valgkamp for et presidentvalg. Selv om hun fremdeles var i rehabilitering etter hoftebruddet reiste McCormick til New York for å overtale søskenbarnet og redaktør i *New York Daily News* Joseph Medill Patterson til å la henne delta på et middagsselskap hvor Dewey var invitert. McCormick og Dewey ble venner, og hun var en av de tidligste og største støttespillerne hans under valgkampen. Etter at Dewey tapte i nominasjonsvalget støttet McCormick republikanernse kandidat, Wendell Willkie.

Etter Deweys nederlag og at Sandia Preparatory School ble omgjort til et militærsykehus tilbrakte McCormick størsteparten av sin tid i Colorado, hvor hun fokuserte på å drifte ranchen sin. Hun forsøkte å gi råd til Dewey da han igjen stilte i presidentvalget i 1944, men han var tilbakeholden på grunn av McCormicks isolasjonisme.

Død og ettermæle
----------------

I oktober 1944 falt McCormick av en hest og pådro seg en skulderskade. Ikke lenge etter hun ble utskrevet fra sykehuset ble hun diagnostisert med pankreatitt. Den 4. desember sprakk bukspyttkjertelen, og den 31. desember 1944 døde hun i Chicago. Hun ble bisatt i Albuquerque. Albuquerque City and County Commissioners, Albuquerque National Bank og Manzano Day School holdt stengt i anledning begravelsen hennes.:1664

Etter at McCormick døde donerte Albert Simms over 48 000 dekar land til Albuquerque Academy. I 1974 åpnet skolen et kunstsenter oppkalt etter Simms og McCormick. Rockford Chamber of Commerce innlemmet McCormick i Northern Illinois Business Hall of Fame etter hennes død.

Noter
-----

**Type nummerering**
1. ↑  For stemmerett i guvernørvalg og til delstatsforsamlingen måtte delstatens grunnlov endres, og var derfor ikke inkludert i lovforslaget
2. ↑  De andre to kvinnene het også Ruth: Ruth Bryan Owen og Ruth Pratt.
3. ↑  Skolen endret senere navn til Sandia Preparatory School.

Referanser
----------

1. 1 2 3 4 5 6 7 8 9 10 11 12 13  «Ruth Hanna McCormick Simms». *GaleGroup.com*. Besøkt 3. januar 2019.
2. 1 2 3 4 5 6 7  «Ruth Hanna McCormick Simms». *Theodore Roosevelt Center* **(engelsk)**. Besøkt 17. mars 2024.
3. 1 2 3  «She is a Straddler». *The Herald* **(engelsk)**. 20. september 1896. s. 18. Besøkt 17. mars 2024.
4. 1 2 3 4 5 6 7 8 9 10 11  Mitchell, Hannah (23. mai 1920). «Learned the Game of Politics at Mark Hanna's Knee». *New-York Tribune* **(engelsk)**. s. 3. ISSN 1941-0646. Besøkt 18. mars 2024.
5. 1 2 3 4 5 6  «Ruth Hanna McCormick Simms GOP Woman Leader, Dies at 64». *Evening Star* **(engelsk)**. 1. januar 1945. s. A–2. ISSN 2331-9968. Besøkt 18. mars 2024.
6. 1 2 3 4 5 6 7 8 9  «MCCORMICK, Ruth Hanna». *US House of Representatives: History, Art & Archives* **(engelsk)**. Besøkt 18. mars 2024.
7. 1 2 3 4  «Ruth Hanna to Wed». *The Topeka State Journal* **(engelsk)**. 30. september 1902. s. 5. ISSN 2377-7117. Besøkt 18. mars 2024.
8. ↑  «Ruth Hanna's Wildcat». *The Anaconda Standard* **(engelsk)**. 10. april 1899. s. 5. ISSN 2163-4483. Besøkt 18. mars 2024.
9. 1 2  «The Two Hanna Girls». *The Bottineau Courant* **(engelsk)**. 17. april 1902. Besøkt 18. mars 2024.
10. 1 2  «Society Leader Takes Interest in Working Conditions of Laborers». *The Richmond Palladium and Sun-Telegram* **(engelsk)**. 15. mars 1908. s. 5. ISSN 2572-8911. Besøkt 18. mars 2024.
11. 1 2 3 4  Materson, Lisa G. (2009). *For the Freedom of Her Race: Black Women and Electoral Politics in Illinois, 1877-1932* **(engelsk)**. Univ of North Carolina Press. ISBN 9780807832714.
12. ↑  «Senator Hanna Left $3,000,000». *The Evening World* **(engelsk)**. 23. februar 1904. s. 3. ISSN 1941-0654. Besøkt 18. mars 2024.
13. 1 2 3  «Ruth Hanna McCormick Enters Race for United States Senate». *Evening Star* **(engelsk)**. 23. september 1929. s. 21. ISSN 2331-9968. Besøkt 18. mars 2024.
14. 1 2 3 4 5 6 7  Rhoads, Mark (30. oktober 2006). «Illinois Hall of Fame: Ruth Hanna McCormick». *Illinois Review* **(engelsk)**. Arkivert fra originalen 5. januar 2019. Besøkt 18. mars 2024.
15. 1 2 3 4 5  «The Best Lobby in America». *The Detroit Times* **(engelsk)**. 11. juli 1913. s. 4. Besøkt 18. mars 2024.
16. 1 2 3  «Million Women Can Vote Now». *The Daily Gate City* **(engelsk)**. 26. juni 1913. s. 1. ISSN 2375-3056. Besøkt 18. mars 2024.
17. ↑  Dunn, Arthur Wallace (1921). *Who's Who in the Affairs of the Nation*. *The New Success: Marden's Magazine*. s. 87–88.
18. 1 2 3 4 5 6 7  Patrick, Jeannette (2016). «Ruth Hanna McCormick». *DEV: National Women's History Museum* **(engelsk)**. Besøkt 18. mars 2024.
19. ↑  «Mrs. Medhill McCormick». *The Bemidji Daily Pioneer* **(engelsk)**. 31. desember 1913. ISSN 2163-4831. Besøkt 18. mars 2024.
20. 1 2 3  «Mrs. M'Cormick Opens New Suffrage Office». *Evening Star* **(engelsk)**. 29. desember 1913. s. 2. ISSN 2331-9968. Besøkt 18. mars 2024.
21. ↑  «Mrs. McCormick Accepts Position». *The Ogden Standard* **(engelsk)**. 31. desember 1913. s. 5. ISSN 2163-4793. Besøkt 18. mars 2024.
22. 1 2  Sloan, Kay (1981). «Sexual Warfare in the Silent Cinema: Comedies and Melodramas of Woman Suffragism». *American Quarterly* **(engelsk)**. 33 (4): 412–436. JSTOR 2712526. doi:10.2307/2712526. Besøkt 18. mars 2024.
23. 1 2  «Gold G.O.P. Elephant into the Melting Pot». *Evening Star* **(engelsk)**. 3. august 1914. ISSN 2331-9968. Besøkt 18. mars 2024.
24. ↑  «Senator McCormick Found Dead in Bed in Hotel Apartment Here». *Evening Star* **(engelsk)**. 25. februar 1925. s. 2. ISSN 2331-9968. Besøkt 18. mars 2024.
25. 1 2  «Wife Leaves for Capitol». *Evening Star* **(engelsk)**. 25. februar 1925. s. 2. ISSN 2331-9968. Besøkt 18. mars 2024.
26. 1 2  Schenken, Suzanne O'Dea; O'Dea, Suzanne (1999). *From Suffrage to the Senate: An Encyclopedia of American Women in Politics* **(engelsk)**. ABC-CLIO. s. 429. ISBN 9780874369601.
27. ↑  Moriarty, Edith (4. januar 1919). «With the Women of Today». *Rock Island Argus* **(engelsk)**. s. 7. ISSN 2332-0680. Besøkt 18. mars 2024.
28. 1 2  «Tales of Well Known Folk In Social and Official Life». *Evening Star* **(engelsk)**. 21. oktober 1926. s. 8. ISSN 2331-9968. Besøkt 18. mars 2024.
29. ↑  «National Affairs: Medill McCormick». *Time magazine* **(engelsk)**. 9. mars 1925. Besøkt 18. mars 2024.
30. ↑  «McCORMICK, Joseph Medill». *Biographical Directory of the United States Congress* **(engelsk)**. Besøkt 18. mars 2024.
31. 1 2 3 4  Cordery, Stacy A. (2008). *Alice: Alice Roosevelt Longworth, from White House Princess to Washington Power Broker* **(engelsk)**. Penguin Books. ISBN 9781440629648.
32. 1 2 3  «First Lady to Open Women's Big Fair». *Evening Star* **(engelsk)**. 17. april 1925. s. 5. ISSN 2331-9968. Besøkt 18. mars 2024.
33. ↑  «Women to Display Record of Progress». *Evening Star* **(engelsk)**. 7. februar 1925. s. 2. ISSN 2331-9968. Besøkt 18. mars 2024.
34. ↑  «Thompson's Foes Win in Illinois Primary Ballot». *Evening Star* **(engelsk)**. 11. april 1928. ISSN 2331-9968. Besøkt 18. mars 2024.
35. 1 2  «OFFICIAL VOTE OF THE STATE OF ILLINOIS CAST AT THE GENERAL ELECTION, NOV. 6, 1928 JUDICIAL ELECTIONS, 1927-1928 PRIMARY ELECTION GENERAL PRIMARY, APRIL 10, 1928 PRESIDENTIAL PREFERENCE, APRIL 10, 1928» (PDF) **(engelsk)**. Illinois State Board of Elections. Besøkt 16. desember 2020.
36. ↑  «Congresswomen to Talk on WML». *Evening Star* **(engelsk)**. 22. mars 1929. ISSN 2331-9968. Besøkt 18. mars 2024.
37. ↑  «The Chair Recognizes the Gentlewoman from \_\_». *The Midland Journal* **(engelsk)**. 1. februar 1929. Besøkt 18. mars 2024.
38. ↑  «New Congresswomen to Speak on WMAL in Forum Tomorrow». *Evening Star* **(engelsk)**. 22. mars 1929. s. 2. ISSN 2331-9968. Besøkt 18. mars 2024.
39. 1 2 3 4  *Women in Congress, 1917-2006*. *Office of History and Preservation* **(engelsk)**. Government Printing Office. 2006. s. 84–87. ISBN 9780160767531. «ruth hanna mccormick.»
40. 1 2  Hard, William (27. oktober 1929). «Mrs. McCormick's Senatorial Campaign Reveals Lack of Interest in the Tariff». *Evening Star* **(engelsk)**. s. 2. ISSN 2331-9968. Besøkt 18. mars 2024.
41. ↑  Lincoln, G. Gould (30. oktober 1929). «Politics at Large». *Evening Star* **(engelsk)**. s. 8. ISSN 2331-9968. Besøkt 18. mars 2024.
42. 1 2 3 4  Pickard, Edward W. (18. april 1930). «Illinois Republicans Name Ruth Hanna McCormick for U.S. Senator». *Maryland Independent* **(engelsk)**. s. 3. Besøkt 18. mars 2024.
43. ↑  «OFFICIAL VOTE OF THE STATE OF ILLINOIS CAST AT THE GENERAL ELECTION, NOV. 4, 1930 JUDICIAL ELECTIONS, 1929-1930 PRIMARY ELECTION GENERAL PRIMARY, APRIL 8, 1930» (PDF). Illinois State Board of Elections. Besøkt 15. desember 2020.
44. 1 2  «Mrs. M'Cormick Routs Deneen in Illinois Primary». *Evening Star* **(engelsk)**. 9. april 1930. ISSN 2331-9968. Besøkt 18. mars 2024.
45. 1 2 3 4 5 6  Strickland, Arvarh E. (1995). «The lady candidate». *Illinois Historical Journal*. 88 (3): 189–202. JSTOR 40192957.
46. ↑  Pickard, Edward W. (9. mai 1930). «Farm Board and Chamber of Commerce of U.S. in Open Warfare». *Maryland Independent* **(engelsk)**. s. 3. Besøkt 18. mars 2024.
47. ↑  Strickland, Arvah E. (1995). «The Lady Candidate': Ruth Hanna McCormick and the Senatorial Election of 1930». *Illinois Historical Journal*. 88 (3): 189–202. JSTOR 40192957.
48. ↑  «McCORMICK, Ruth Hanna - Biographical Information». *Biographical Directory of the United States Congress* **(engelsk)**. Besøkt 18. mars 2024.
49. 1 2 3  «Northern Illinois Business Hall of Fame inducts 3». *Rockford Register Star* **(engelsk)**. 16. juli 2015. Besøkt 18. mars 2024.
50. 1 2 3 4  «Mrs. M'Cormick is Wed to Simms». *Evening Star* **(engelsk)**. 10. mars 1932. s. A–6. ISSN 2331-9968. Besøkt 18. mars 2024.
51. 1 2  «Mrs. M'Cormick to Marry Simms». *Evening Star* **(engelsk)**. 9. mars 1932. s. A–3. ISSN 2331-9968. Besøkt 18. mars 2024.
52. 1 2  Weideman, Paul (19. september 2014). «Art of Space — Meem's meme: Los Poblanos». *Santa Fe New Mexican* **(engelsk)**. Besøkt 18. mars 2024.
53. ↑  «History». *LosPoblanos.com* **(engelsk)**. Besøkt 18. mars 2024.
54. ↑  Mahoney, Jane (5. juli 2008). «ABQJOURNAL HOMES: Tour buildings at Los Poblanos lavender fest». *Albuquerque Journal* **(engelsk)**. Arkivert fra originalen 20. januar 2019. Besøkt 18. mars 2024.
55. 1 2 3 4  Wood, Robert Turner (2015). *The Postwar Transformation of Albuquerque, New Mexico 1945-1972* **(engelsk)**. Sunstone Press. ISBN 9781611393101. Besøkt 18. mars 2024.
56. ↑  «Women of Party Roll Up Sleeves». *Evening Star* **(engelsk)**. 8. juni 1936. s. A–8. ISSN 2331-9968. Besøkt 18. mars 2024.
57. ↑  «M'Cormick Dead, Searchers Fear». *Evening Star* **(engelsk)**. 25. juni 1938. ISSN 2331-9968. Besøkt 18. mars 2024.
58. ↑  «Col. M'Cormick Flies to Rites». *Evening Star* **(engelsk)**. 2. juli 1938. s. A–5. ISSN 2331-9968. Besøkt 18. mars 2024.
59. 1 2 3 4  Childs, Marquis W. (8. oktober 1939). «Dewey a Shrewd Campaigner». *Evening Star* **(engelsk)**. s. A–10. ISSN 2331-9968. Besøkt 18. mars 2024.
60. ↑  «Dean of U.S. Women Politicians Returns to Aid G.O.P. in '40». *Evening Star* **(engelsk)**. 8. oktober 1939. s. A–10. ISSN 2331-9968. Besøkt 18. mars 2024.
61. ↑  Busch, Noel F. (22. april 1940). «Tom Dewey». *Life* **(engelsk)**: 84–91. Besøkt 18. mars 2024.
62. ↑  «White House 'Hostesses' are Grilled». *Evening Star* **(engelsk)**. 10. mars 1940. s. D–6. ISSN 2331-9968. Besøkt 18. mars 2024.
63. ↑  «Mrs. Simms, Backer of Dewey, Promises to Aid Willkie». *Evening Star* **(engelsk)**. 14. juli 1940. s. A–2. ISSN 2331-9968. Besøkt 18. mars 2024.
64. ↑  «Mrs. Ruth Hanna Simms' Conditioned is Improved». *Evening Star* **(engelsk)**. 18. oktober 1944. ISSN 2331-9968. Besøkt 18. mars 2024.
65. ↑  Contreras, Russell (19. januar 2019). «ABQjournal: Academy Marks 50th Year Early». *Albuquerque Journal* **(engelsk)**. Arkivert fra originalen 20. januar 2019. Besøkt 18. mars 2024.
66. ↑  «History and Traditions». *AA.edu* **(engelsk)**. Besøkt 18. mars 2024.

Kilder
------

* Hasara, Karen. "McCormick unsung heroine in U.S. politics." *Illinois Issues*. XIX. 7 (July 1993): 28.
* Miller, Kristie. *Ruth Hanna McCormick: A Life in Politics, 1880-1944*. Albuquerque: University of New Mexico Press, 1992.
* Miller, Kristie. "Ruth Hanna McCormick and the Senatorial Election of 1930." *Illinois Historical Journal*, 81 (Autumn 1988): 191-210.
* Miller, Kristie. "McCormick, Ruth Hanna" *American National Biography* (1999)
* Miller, Kristie. *Ruth Hanna McCormick: A Life in Politics 1880–1944* (1992), scholarly biography.

| Representantenes hus (USA) |
| --- |
| Forgjenger :**Henry Rathbone** | **Medlem av Representantenes husfra IllinoisAL Illinois’ at-large distriktSete A**1929–1931 | Etterfølger :**William Dieterich** |
| Partipolitiske verv
 |
| Forgjenger :**Charles Deneen** | **Republikanernes nominasjon for senatet fra IllinoisKlasse 2**1930 | Etterfølger :**Otis Glenn** |

| * v
* d
* r
Illinois’ delegasjon til den 71. amerikanske kongress |
| --- |
| Senatet | 
* Charles S. Deneen (R)
* Otis F. Glenn (R)

 |
| Representantenes hus | 
* Henry Thomas Rainey (D)
* Adolph J. Sabath (D)
* Frederick A. Britten (R)
* Edward E. Denison (R)
* Thomas Sutler Williams (R)
* Carl R. Chindblom (R)
* Richard Yates Jr. (R)
* Stanley H. Kunz (D)
* M. Alfred Michaelson (R)
* Elliott W. Sproul (R)
* William W. Arnold (D)
* William P. Holaday (R)
* William E. Hull (R)
* Frank R. Reid (R)
* Morton D. Hull (R)
* Thomas A. Doyle (D)
* Charles Adkins (R)
* John Clayton Allen (R)
* Edward M. Irwin (R)
* William Richard Johnson (R)
* John T. Buckbee (R)
* Homer W. Hall (R)
* James T. Igoe (D)
* Burnett M. Chiperfield (R)
* Oscar Stanton De Priest (R)
* Ruth Hanna McCormick (R)
* Frank M. Ramey (R)
* Claude V. Parsons (R)

 |